Након капитулације Југославије, вратио се у Подгорицу и укључио у револуционарну активност. Маја 1941. године, постао је члан Комунистичке партије Југославије (КПЈ). Почетком јула, по одлуци Месног комитета КПЈ Подгорица, био је упућен у Куче како би учествовао у припремама за оружани устанак, проглашен после напада на СССР. Као комесар герилских одреда Куча, активно је учествовао у Тринаестојулском устанку.